పంకజ్ పుష్కర్

పంకజ్ పుష్కర్ ఢిల్లీ రాష్ట్రానికి చెందిన రాజకీయ నాయకుడు. ఆయన ఢిల్లీ శాసనసభకు 2015 ఢిల్లీ శాసనసభ ఎన్నికలలో తిమర్‌పూర్ శాసనసభ నియోజకవర్గం నుండి ఎమ్మెల్యేగా ఎన్నికయ్యాడు.
రాజకీయ జీవితం
పంకజ్ పుష్కర్  ఆమ్ ఆద్మీ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2015 ఢిల్లీ శాసనసభ ఎన్నికలలో తిమర్‌పూర్ శాసనసభ నియోజకవర్గం నుండి ఆప్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి రజని అబ్బిపై 20,647 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు.

వివాదాలు
2016లో తిమార్‌పూర్ అసెంబ్లీ నియోజకవర్గంలోని నెహ్రూ విహార్‌లోని రేషన్ దుకాణాలపై దాడి చేయడానికి ఆహార సరఫరాల శాఖ మంత్రి ఇమ్రాన్ హుస్సేన్ వచ్చారు. ఆయనతో పాటు తిమార్‌పూర్ ఎమ్మెల్యే పంకజ్ పుష్కర్ కూడా ఉన్నాడు. నెహ్రూ విహార్ ప్రాంతం చాలా సంవత్సరాలుగా రేషన్ మాఫియాకు కేంద్రంగా ఉందని దీనిపై పదే పదే ఫిర్యాదులు రావడంతో ప్రభుత్వ దర్యాప్తు సమయంలో ఎమ్మెల్యే పంకజ్ పుష్కర్, ఎమ్మెల్యే కార్యాలయ ఇన్‌ఛార్జి దేవేష్ కుమార్‌పై దాడి జరిగింది.
 మూలాలు 

వర్గం:ఢిల్లీ వ్యక్తులు
వర్గం:ఢిల్లీ రాజకీయ నాయకులు
వర్గం:ఆమ్ ఆద్మీ పార్టీ రాజకీయ నాయకులు